《题建德驿用经略张舍人壁间韵》
宋代·喻良能

残暑涂山去，凉风至德来。
吟馀秋色老，客里菊花开。
传舍全依石，中庭半是苔。
张公有佳句，三复兴悠哉。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。